**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 215/2004 Z. z., zákona č. 360/2004 Z. z., zákona č. 253/2005 Z. z., nálezu Ústavného súdu Slovenskej republiky č. 320/2005 Z. z., zákona č. 261/2006 Z. z., zákona č. 199/2007 Z. z., zákona č. 400/2009 Z. z., zákona č. 38/2010 Z. z., zákona č. 153/2011 Z. z., zákona č. 187/2011 Z. z., uznesenia Ústavného súdu Slovenskej

republiky č. 191/2011 Z. z., uznesenia Ústavného súdu Slovenskej republiky č. 237/2011 Z. z., zákona č. 69/2012 Z. z., zákona č. 79/2012 Z. z., zákona č. 236/2012 Z. z., zákona č. 296/2012 Z. z., zákona č. 330/2012 Z. z., zákona č. 309/2013 Z. z. a zákona č. 402/2013 Z.z. sa mení a dopĺňa takto:

1. V § 2 ods. 2 sa za písmeno d) vkladá nové písmeno e) ktoré znie:

 „e) prerokúva správu o vyhodnotení plnenia programového vyhlásenia vlády“.

Doterajšie písmená e) až t) sa označujú ako písmená f) až u).

2. § 128 sa dopĺňa odsekmi 3 a 4, ktoré znejú:

„(3) Vláda podáva raz za kalendárny rok národnej rade správu o vyhodnotení plnenia programového vyhlásenia vlády, ktorú prednesie predseda vlády. Národná rada prerokuje správu ako prvý bod na druhej schôdzi v kalendárnom roku a aj ako posledný bod poslednej schôdze v príslušnom volebnom období*.*

(4) Ustanovenie odseku 3 neplatí v prvom a v druhom kalendárnom roku príslušného volebného obdobia.“.

**Čl. II**

Tento zákon nadobúda účinnosť 1. januára 2017.